|  |
| --- |
| Slika skolegrbREPUBLIKA HRVATSKA – ISTARSKA ŽUPANIJAOSNOVNA ŠKOLA TAR-VABRIGA – ul. Istarska 21, 52465 TARTel. 052 443 161, fax. 052 443 636, e-mail: os-tar@pu.t-com.hr  |

Načini, postupci i elementi praćenja i vrednovanja učenika iz

nastavnog predmeta Informatika u školskoj godini 2018./2019.

|  |  |
| --- | --- |
| Praćenje i ocjenjivanje | Sastavnice i načini praćenja |
| usvojenost znanja | -uključuje ocjene za činjenično stanje, razumijevanje koncepata, analiziranje, opisivanje, objašnjavanje, poznavanje pravila- 2 pisane provjere i/ili provjere znanja na računalu - provode se nakon obrađenih i uvježbanih nastavnih sadržaja, u trajanju od 30 minuta do cijelog školskog sata (5. i 6. razred)- do 4 kratke pisane provjere i/ili provjere znanja na računalu - provode se nakon obrađenih i uvježbanih nastavnih sadržaja, u trajanju do 15 minuta do cijelog školskog sata (7. i 8. razred)- usmene provjere znanja - kontinuirano tijekom nastavne godine, bez obveze najave |
| odličan (5) | vrlo dobar (4) | dobar (3) | dovoljan (2) |
| Učenik stečeno znanje primjenjuje na nove, složenije primjere, služi se i dodatnim izvorima znanja. | Učenik razumije gradivo i zna se služiti usvojenim znanjem, navodi vlastite primjere i samostalno rješava zadatke. | Učenik reproducira osnovne pojmove, razumije gradivo, ali ga ne zna primijeniti u vlastitim primjerima. | Učenik prepoznaje osnovne pojmove, odgovara po sjećanju, bez dubljeg razumijevanja. |
| rješavanje problema | - uključuje ocjene za analiziranje i modeliranje problema, korake rješavanja, pisanje algoritama, provjeravanje ispravnosti algoritama, strategije pretraživanja i prikupljanja, istraživanje, konstrukciju logičkoga sklopa, samostalnost u rješavanju problema- zadaci za samostalni rad- obrada zadane teme- zadaci iz domaće zadaće (npr. radna bilježnica) |
| odličan (5) | vrlo dobar (4) | dobar (3) | dovoljan (2) |
| Učenik samostalno i točno rješava problemske zadatke, kreativno primjenjuje usvojene vještine u novim situacijama uz veliku samostalnost. | Učenik primjenjuje stečeno znanje, samostalno uočava pogreške i ispravlja ih, razumije gradivo i povezuje pojmove, potrebna mu je mala pomoć. | Učenik radi uz povremenu pomoć, greške uočava, i ispravlja ih uz pomoć učitelja, zadatke rješava samostalno. | Učenik rješava jednostavnije zadatke uz manju pomoć, ne uočava greške, do rješenja dolazi uz pomoć učitelja. |
| digitalni sadržaji i suradnja | - uključuje ocjene za odabir primjenskih programa, vještinu uporabe programa, komuniciranje u timu, suradnju na projektu, argumentiranje, predstavljanje svojih radova, odgovornost, samostalnost i promišljenost pri uporabi tehnologije te kvalitetu digitalnoga uratka- e-portfolio – vrednuju se pojedini radovi prema zadanim ishodima učenja te napredovanje učenika tijekom nastavne godine- učenički projekti – vrednuje se sudjelovanje učenika, razine aktivnosti, komunikacije i suradnje, projektna dokumentacija te krajnji rezultati projekta i njihovo predstavljanje |
| odličan (5) | vrlo dobar (4) | dobar (3) | dovoljan (2) |
| Učenik samostalno i kreativno primjenjuje usvojene vještine u primjenskim programima, surađuje s drugim učenicima i potiče ih u radu. | Učenik primjenjuje stečeno znanje u korištenju primjenskih programa, ponekad mu je potrebna mala pomoć, surađuje s drugim učenicima. | Učenik radi u primjenskim programima uz povremenu pomoć, greške uočava, i ispravlja ih uz pomoć učitelja, ponekad surađuje s drugim učenicima. | Učenik rješava jednostavnije zadatke u primjenskim programima, ne uočava greške, potreba mu je stalna pomoć učitelja ili drugih učenika. |
|  | Razvoj interesa, sposobnosti, samostalnosti i odnosa prema radu - ostala zapažanja |
| - datumi pisanih provjera znanja uz broj bodova (ostvareni broj bodova/mogući broj bodova)- datumi usmenih provjera znanja- teme samostalnih radova učenika- zapažanja u praćenju učenika, redovitost izvršavanja zadataka, sposobnosti i interesi, pažnja, zalaganje, suradnja- posebni interesi vezani uz nastavni predmet (sudjelovanja na natjecanjima)- redovitost donošenja pribora za rad |

Učiteljice Informatike OŠ Tar-Vabriga

Tar, 30. kolovoza 2018.